地球嘅大氣層冇一個好精確嘅邊界，係隨住同地表嘅距離愈遠，空氣就愈稀薄，最後喺外太空就冇嗮。大氣層入面3/4嘅質量都集中喺離地表平均11公里高嘅地方，而呢個位置就係所謂嘅對流層。隨住緯度唔同，對流層有唔同嘅高度，比如喺赤道附近嘅對流層係17公里高，而位於兩極嘅對流層就只有8公里高。